text: Ofisiant () — 2007-ci il ABŞ istehsalı komediya-dram filmi. Rejissoru və ssenari müəllifi Edriyen Şellidir. Baş rolda Keri Rassell çəkilib. Film ərinin zorakılığından bezmiş, qətiyyən layiq olmadığı bir həyat yaşayan və hazırda hamilə olan ofisiant qadın Cennanın hekayəsindən bəhs edir. Onun ən böyük arzusu qazandığı pulla ondan qurtulmaqdır. Filmin premyerası 2007-ci ildə Sandens Film Festivalında baş tutdu, daha sonra film həmin ilin 2 may tarixində Fox Searchlight Pictures tərəfindən ABŞ-də məhdud sayda kinoteatrlarda nümayiş olundu.